અમદાવાદ: કાશ્મીરના અનંતનાગ નજીક અમરનાથના ગુજરાતી યાત્રાળુની બસ પર થયેલા અાંતકી હુમલાના વિરોધમાં જુદી જુદી સંસ્થા ઓ દ્વારા અાજે અપાયેલા વલસાડ બંધના એલાનને મિશ્ર પ્રતિસાદ સાંપડ્યો હતો. ગુજરાતથી યાત્રાળુ ભરી અમરનાથ જવા રવાના થયેલી ઓમ ટ્રાવેલ્સની લકઝરી બસ પર કાશ્મીરના અનંતનાગ નજીક અાંતકવાદીએ ગોળી વરસાવી હુમલા કરતાં દક્ષિણ ગુજરાતની પાંચ વ્યક્તિ સહિત સાતના મોત થયાં હતાં જ્યારે ૧૮થી વધુને ગંભીર ઈજાઓ પહોંચી હતી.